
14                                                                  DR 30.7.2018                                                       

 
Ustaz Haji Hasanuddin bin Mohd Yunus [Hulu Langat]: Okey. Bismillahi 

Rahmani Rahim. Terima kasih Tuan Yang di-Pertua serta Yang Berhormat Menteri. Saya 
ingin merujuk pada 2 Februari 2008 di Putrajaya, Yang Berhormat Pekan, mantan Perdana 
Menteri silam telah menyeru jemaah haji yang ditaja 1MDB agar terus menyokong Kerajaan 
Barisan Nasional.  

Saya ingin mengajak bahawa pemergian untuk ke Tanah Suci ini mengikut ajaran 
Islam bergantung kepada al istito’ah, dengan izin, iaitu kemampuan peribadi itu. Sekiranya 
mereka tidak mampu, sudah tentu Allah SWT tidak akan membebankan mereka. Adalah tidak 
wajar untuk kita mengambil wang yang dihutang oleh pihak lain untuk membekalkan dan 
menanggung pemergian mereka.  

Saya ingin kembali kepada soalan asal saya, soalan tambahan ini. Adakah Yang 
Berhormat Menteri menyedari bahawa terdapat di kalangan bakal-bakal haji tersebut 
sebenarnya mereka ditaja atas dasar mereka adalah merupakan penyokong-penyokong parti 
tertentu untuk diberikan layanan agar mendapat sokongan undi sebagaimana yang 
disebutkan oleh Yang Berhormat Pekan pada 2 Februari 2018 itu, Yang Berhormat Menteri? 

Dato’ Dr Mujahid Yusof Rawa: Terima kasih Yang Berhormat Hulu Langat.  Saya 
tidak hendak sentuh perkara itu tapi oleh kerana sudah ditanya, saya terpaksa bagi tahu 
jugalah.  

Untuk pengetahuan ya, bermula tahun 2011, Pengerusi Tabung Haji pun- bekas 
atau mantannya ada sini. Asal program Yayasan 1MDB ini, Tuan Yang di-Pertua, adalah 
untuk imam-imam dan bilal. Akan tetapi masuk tahun 2013, bilangan mereka itu diluaskan 
bukan sekadar imam-imam dan bilal-bilal tetapi juga ialah mereka ambil daripada 
Jawatankuasa Keselamatan Kampung (JKK) yang bilangan mereka semakin bertambah. 
Kalau boleh saya sebut bilangan jemaahnya iaitu tahun 2013 seramai 800 orang berbanding 
dengan tahun 2011 ketika dimulakan iaitu seramai 111 orang. Kemudian tahun 2015 seramai 
1,200 orang, tahun 2016 seramai 1,100 orang dan tahun 2017 seramai 1,100 orang.  

Untuk makluman Yang Berhormat yang bertanya, proses Yayasan 1MDB ini diberi 
nama pencalonan ialah mereka dikemukakan pencalonan oleh ketua-ketua bahagian UMNO. 
So, memang jelas bahawa ini adalah tujuan politik dengan menggunakan Yayasan 1MDB 
dan kita pun tahu apa yang berlaku kepada 1MDB... [Tepuk]  

Saya buat landing dengan pantun kepada Yang Berhormat Pontian.  

Bersinsing lengan merapatkan bahu;  
 Berdiri teguh petualang dicari; 

Jangan ditanya yang sudah tahu;  
 Kelak padah memakan diri. 

Sekian, terima kasih... [Tepuk] 

 Datuk Seri Panglima Abdul Azeez bin Abdul Rahim [Baling]: Soalan tambahan, 
haji, Tuan Yang di-Pertua.  

 Dato’ Dr. Haji Noor Azmi bin Ghazali [Bagan Serai]:   Bagan Serai. 

Datuk Seri Panglima Abdul Azeez bin Abdul Rahim [Baling]: Soalan tambahan. 

 Tuan Yang di-Pertua:  Saya ingat boleh kita benarkan satu lagi soalan tambahan, 
soalan tambahan kedua. 

Datuk Seri Panglima Abdul Azeez bin Abdul Rahim [Baling]: Terima kasih, 
Terima kasih. 

Tuan Yang di-Pertua:  Ya, silakan Yang Berhormat Baling. 

 Datuk Seri Panglima Abdul Azeez bin Abdul Rahim [Baling]:   Terima kasih Tuan 
Yang di-Pertua, terima kasih Yang Berhormat Menteri. Jawapan Yang Berhormat Menteri itu 
selaku seorang Yang Berhormat Menteri itu betullah, hendak mempertahankan keputusan 
tetapi izinkan saya untuk merayu bagi pihak yang 1,200 orang tadi.  

 

 



Ustaz Haji Hasanuddin bin Mohd Yunus [Hulu Langat]: Okey. Bismillahi. Rahmani Rahim. Terima kasih Tuan Yang di-Pertua serta Yang Berhormat Menteri. Saya ingin merujuk pada 2 Februari 2008 di Putrajaya, Yang Berhormat Pekan, mantan Perdana Menteri silam telah menyeru jemaah haji yang ditaja 1MDB agar terus menyokong Kerajaan Barisan Nasional. Saya ingin mengajak bahawa pemergian untuk ke Tanah Suci ini mengikut ajaran Islam bergantung kepada al istito'ah, dengan izin, iaitu kemampuan peribadi itu. Sekiranya mereka tidak mampu, sudah tentu Allah SWT tidak akan membebankan mereka. Adalah tidak wajar untuk kita mengambil wang yang dihutang oleh pihak lain untuk membekalkan dan menanggung pemergian mereka. Saya ingin kembali kepada soalan asal saya, soalan tambahan ini. Adakah Yang Berhormat Menteri menyedari bahawa terdapat di kalangan bakal-bakal haji tersebut sebenarnya mereka ditaja atas dasar mereka adalah merupakan penyokong-penyokong parti tertentu untuk diberikan layanan agar mendapat sokongan undi sebagaimana yang disebutkan oleh Yang Berhormat Pekan pada 2 Februari 2018 itu, Yang Berhormat Menteri?. Dato' Dr Mujahid Yusof Rawa: Terima kasih Yang Berhormat Hulu Langat. Saya tidak hendak sentuh perkara itu tapi oleh kerana sudah ditanya, saya terpaksa bagi tahu jugalah. Untuk pengetahuan ya, bermula tahun 2011, Pengerusi Tabung Haji pun- bekas atau mantannya ada sini. Asal program Yayasan 1MDB ini, Tuan Yang di-Pertua, adalah untuk imam-imam dan bilal. Akan tetapi masuk tahun 2013, bilangan mereka itu diluaskan bukan sekadar imam-imam dan bilal-bilal tetapi juga ialah mereka ambil daripada Jawatankuasa Keselamatan Kampung (JKK) yang bilangan mereka semakin bertambah. Kalau boleh saya sebut bilangan jemaahnya iaitu tahun 2013 seramai 800 orang berbanding dengan tahun 2011 ketika dimulakan iaitu seramai 111 orang. Kemudian tahun 2015 seramai 1,200 orang, tahun 2016 seramai 1,100 orang dan tahun 2017 seramai 1,100 orang. Untuk makluman Yang Berhormat yang bertanya, proses Yayasan 1MDB ini diberi nama pencalonan ialah mereka dikemukakan pencalonan oleh ketua-ketua bahagian UMNO. So, memang jelas bahawa ini adalah tujuan politik dengan menggunakan Yayasan 1MDB dan kita pun tahu apa yang berlaku kepada 1MDB... [Tepuk]. Saya buat landing dengan pantun kepada Yang Berhormat Pontian. Bersinsing lengan merapatkan bahu; Berdiri teguh petualang dicari; Jangan ditanya yang sudah tahu; Kelak padah memakan diri. Sekian, terima kasih... [Tepuk]. Datuk Seri Panglima Abdul Azeez bin Abdul Rahim [Baling]: Soalan tambahan, haji, Tuan Yang di-Pertua. Dato' Dr. Haji Noor Azmi bin Ghazali [Bagan Serai]: Bagan Serai. Datuk Seri Panglima Abdul Azeez bin Abdul Rahim [Baling]: Soalan tambahan. Tuan Yang di-Pertua: Saya ingat boleh kita benarkan satu lagi soalan tambahan, soalan tambahan kedua. Datuk Seri Panglima Abdul Azeez bin Abdul Rahim [Baling]: Terima kasih, Terima kasih. Tuan Yang di-Pertua: Ya, silakan Yang Berhormat Baling. Datuk Seri Panglima Abdul Azeez bin Abdul Rahim [Baling]: Terima kasih Tuan Yang di-Pertua, terima kasih Yang Berhormat Menteri. Jawapan Yang Berhormat Menteri itu selaku seorang Yang Berhormat Menteri itu betullah, hendak mempertahankan keputusan tetapi izinkan saya untuk merayu bagi pihak yang 1,200 orang tadi.